|  |  |  |
| --- | --- | --- |
| logozvvs  **ZVEZA VETERANOV VOJNE**  **ZA SLOVENIJO** |  |  |
|  |  |  |

**ZVEZA POLICIJSKIH VETERANSKIH DRUŠTEV SEVER**

**BILTEN**

**21. VETERANSKE ŠPORTNE IGRE**

21. Veteranske igre se bodo odvijale v soboto, 11.06.2022 v Izoli na območju OŠ Vojke Šmuc, Prešernova cesta 4 v organizaciji Komisij za šport pri ZVVS in ZPVDS in soorganizatorja OZVVS Slovenska Istra in PVD SEVER za Primorsko in Notranjsko. Športna komisija je 06.06.2022 skupaj s predstavniki organizatorjev opravila žreb po posameznih disciplinah in določila urnik za izvedbo tekmovanja.

Urnik in pari so posebej predstavljeni v nadaljevanju dopisa oziroma bodo objavljeni na samem prizorišču .

**Vsi udeleženci tekmujejo na lastno odgovornost!**

Prijavna pisarna bo ob vhodu v OŠ Vojka Šmuca , kjer **bodo vodje ekip prevzeli bone za prehrano** in ostala navodila. Prijava ekip pa se vrši neposredno na tekmovališču posamezne discipline. Parkiranje bo organizirano in prosimo, da upoštevajte navodila redarjev. Prosimo, da se striktno držite urnika tekmovanja in navodil vodje športne panoge, saj moramo vsa tekmovanja zaključiti do 14.00 ure.

Za vse udeležence je zagotovljena topla malica in ena pijača. Malica bo organizirana v jedilnici Osnovne šole. Ostala hrana in pijača bo samoplačniška. Na prizorišču bo zagotovljena voda na vseh tekmovališčih.

**Vse ekipe prosimo, da na otvoritveno slovesnost prinesejo sabo tudi table z imeni društva, katerega zastopajo.**

**PROGRAM PRIREDITVE**

**Sobota, 11.06.2022**

**08:30 – 09:00 ZBIRANJE UDELEŽENCEV**

**09:15 - 09:30 OTVORITVENA SLOVESNOST**

**08:00 - 14.00 TEKMOVANJA PO PANOGAH**

**10.00 - 13.00: TOPLA MALICA ZA TEKMOVALCE IN OSTALE UDELEŽENCE**

**cca ob 15.30 SLOVESNI ZAKLJUČEK TEKMOVANJ S PODELITVIJO MEDALJ IN POKALOV**

**Košarka trojke: PRIČETEK TEKMOVANJA OB 09:30 uri**

Vodja tekmovanja: Gregor Vračko - 041 857 622

Koordinator ZVVS: Perhaj Tone - 041 632 680 Prijavljenih je 14 ekip – 70 tekmovalcev.

Tekmovanje se bo izvedlo v telovadnici osnovne šole Vojke Šmuc v Izoli, kjer sta na voljo **2** igrišči.

Poimenska prijava ekip: 15 minut pred začetkom tekmovanja

Tekmovalna ekipa šteje 3 člane in 2 (dve) rezervi, igra se do 15 doseženih točk ali 15 minut. Zmaga ekipa, ki prva doseže 15 točk ali doseže več točk v petnajstih minutah igre. V primeru neodločenega rezultata se izmenično izvajata prosta meta. Prva meče ekipa, ki je imela žogo na začetku tekme. Koš iz igre se šteje 1 točko, prosti met 1 točko. **Met z razdalje 6,25 m ali več šteje 2 točki.** Menjava igralcev se lahko izvaja le ob prekinitvah. Po petih, desetih in petnajstih osebnih napakah se izvaja prosti met s tem, da se po storjenih petnajstih prekrških izvajajo prosti meti za vsak prekršek. V primeru pasivne igre, lahko sodnik odvzeme žogo.

Ekipe bodo razdeljene v 4 skupine, v katerih vsaka ekipa igra z vsako. Zmagovalci ekip igrajo polfinale tako, da zmagovalka 1. skupine igra z zmagovalko 3. skupine, zmagovalka 2. skupine pa z zmagovalko 4. skupine. V malem finalu poraženca igrata za 3. mesto, zmagovalca pa v velikem finalu za 1. mesto. Vrstni red ostalih ekip se določi na osnovi doseženih rezultatov. Najboljše štiri ekipe iz VŠI 2021 so nosilke skupin.

V primeru, da bo na dan tekmovanja manjkalo več prijavljenih ekip, se bo žrebanje ekip v skupine ponovilo tako, da bo v vsaki skupini približno enako ekip.

Štartna lista :

|  |  |  |  |  |
| --- | --- | --- | --- | --- |
| **1. skupina** | |  | **2. skupina** | |
| 11 | OZVVS DOLENJSKA |  | 21 | OZVVS SPODNJA SAVINJSKA DOLINA |
| 12 | OZVVS ŠMARJE PRI JELŠAH |  | 22 | OZVVS KOČEVJE |
| 13 | SEVER DOLENJSKE IN BELE KRAJINE |  | 23 | SEVER CELJE |

|  |  |  |  |  |
| --- | --- | --- | --- | --- |
| **3. skupina** | |  | **4. skupina** | |
| 31 | SEVER LJUBLJANA |  | 41 | OZVVS ZGORNJA GORENJSKA |
| 32 | OZVVS RUŠE |  | 42 | OZVVS SNEŽNIK |
| 33 | OZVVS RIBNICA |  | 43 | OZVVS SL. BISTRICA |
| 34 | OZVVS CELJE |  | 44 | SEVER MARIBOR |

V prvem kolu, ki se začne **ob 09:30 uri** igrajo: SEVER LJUBLJANA : OZVVS RUŠE **na igrišču 1** in OZVVS ZGORNJA GORENJSKA : OZVVS SNEŽNIK **na igrišču 2**. V **naslednjem kolu ob 09:50** igrajo: OZVVS DOLENJSKA : OZVVS ŠMARJE PRI JELŠAH **na igrišču 1** in OZVVS SPODNJA SAVINJSKA DOLINA : OZVVS RIBNICA **na igrišču 2.** **Nadaljuje se po razporedu na oglasni deski na prizorišču tekmovanja!**

**Šah:**

**PRIČETEK TEKMOVANJA OB 09: 30 uri**

Vodja tekmovanja: Jurič Milan - 041 411949

Koordinator ZVVS: Pozvek Tone - 041 725 397

Prijavljenih je 24 ekip – 96 tekmovalcev.

Ekipa šteje 4 člane.

Ekipa se prijavi pred pričetkom tekmovanja in mora biti identična s tekmovalci na prijavnici.

Tekmovanje bo potekalo v **OŠ Vojke Šmuc**. Tekmuje se po švicarskem sistemu – 9 kol, tekmovalni čas je 10 minut na igralca. Ob prijavi ekipe je obvezen poimenski seznam tekmovalcev.

Nosilci tekmovanj so ekipe, ki so bile na zadnjih igrah najbolje uvrščene.

Vsaka ekipa mora zagotoviti 2 (dve) brezhibni šahovski uri

Uporaba vseh vrst elektronskih naprav med tekmovanjem je prepovedana, tekmovalci morajo med igro izključiti mobilne telefone. V primeru neupoštevanja pravil so tekmovalci diskvalificirani.

Kriteriji za končno uvrstitev so navedeni v tekmovalnih pravilih za Švicarski sistem.

Pari 1. kola: **Žreb bo opravljen na dan tekmovanja ob 09:15 uri**

**Streljanje: PRIČETEK TEKMOVANJA OB 08:00 uri**

Vodja tekmovanja: Ritoša Guiliano – 041 687 107

Koordinator ZVVS: Repenšek Darko – 041 651 192

Prijavljenih je 38 ekip – 114 tekmovalcev.

Ekipa šteje 3 člane.

Tekmovanje bo potekalo na strelišču SK Izola, Kraška ulica 1 pri športni dvorani. Na strelišču je 6 strelnih linij. Istočasno bosta streljali dve ekipi, vsi člani ekipe streljali istočasno.

Tekmuje se z ZRAČNO puško serijske izdelave. Puške, tarče in strelivo zagotovi organizator. Strelja se v prosti športni opremi brez uporabe specialne opreme. **Tekmovalci lahko uporabljajo svoje orožje. Prepovedana je uporaba nekaterih delov posebne opreme za strelce, to je strelskih hlač, strelskih čevljev in strelskih očal. Dovoljene je uporaba korekcijskih očal. V primeru neupoštevanja pravil bo tekmovalec DISKVALIFICIRAN.**

Oddaljenost tarč od strelskega mesta je 10 metrov. Strelja se v tarčo 10X10 cm. Čas streljanja je omejen na 15 minut. Strelja se pet (5) poskusnih strelov – menjava tarče in deset (10) strelov za rezultat

Ocenjevanje zadetkov poteka po Pravilniku Strelske zveze Slovenije.

**OPOZORILO: EKIPE MORAJO BITI NA STRELIŠČU 20 MINUT PRED PREDVIDENIM ČASOM STRELJANJA!**

Startna lista:

|  |  |  |
| --- | --- | --- |
| **08:00** | SEVER Primorsko in Notranjsko | OZVVS Ribnica |
| **08:15** | OZVVS Slovenska Istra | OZVVS Logatec |
| **08:30** | OZVVS Idrija – Cerkno | OZVVS Snežnik |
| **08:45** | SEVER Pomurje | SEVER Dolenjske in Bele Krajine |
| **10:00** | SEVER Celje | OZVVS Ljubljana |
| **10:15** | OZVVS Velike Lašče | OZVVS Šoštanj |
| **10:30** | OZVVS Sevnica | OZVVS Celje |
| **10:45** | OZVVS Ptuj | OZVVS Zgornjesavinsko-Zadrečke doline |
| **11:05** | OZVVS Ruše | OZVVS Brežice |
| **11:20** | OZVVS Maribor | OZVVS Domžale |
| **11:35** | OZVVS Kranj | OZVVS Krško |
| **11:50** | SEVER Maribor | SEVER Zasavje |
| **12:10** | OZVVS Velenje | OZVVS Kočevje |
| **12.25** | OZVVS Murska Sobota | OZVVS Zgornje Gorenjske |
| **12:40** | OZVVS Spodnje Savinjske doline | OZVVS Slovenska Bistrica |
| **12:55** | OZVVS Šmarje pri Jelšah | OZVVS Bela Krajina |
| **13:15** | OZVVS Vrhnika – Borovnica | SEVER Ljubljana |
| **13:30** | SEVER Posavje | OZVVS Ljutomer |
| **13:45** | OZVVS Dolenjska | OZVVS Litija - Šmartno |

**Vlečenje vrvi:**

**PRIČETEK TEKMOVANJA OB 09:30 uri**

Vodja tekmovanja: Todorovski Rajko - 040 320 786

Sodnika: Wolfgruber Maks – 040 808 849

in Abram Drago – 041 430 388

Prijavljenih je 20 ekip – 160 tekmovalcev.

Ekipa šteje 6 članov in 2 rezervi.

Tekmovanje bo potekalo na območju OŠ Vojke Šmuc.

**Tekmuje se v športni obutvi – nizki športni copati.** Ekipa, ki ne bo primerno obuta, bo diskvalificirana. Tekmovanje poteka po sistemu dodatnega tekmovanja, s tem da zmaga tista ekipa, ki dvakrat premaga nasprotnika, poražena ekipa pa se uvrsti v repasaž. Ob ponovnem vlečenju se zamenjata strani tekmovalnih ekip.

Vlečna vrv je na sredini označena z vidno črto ali zastavico. Na tleh so tri črte oddaljene ena od druge za 1 m. Vseh šest tekmovalcev na vsaki strani prime vrv in jo napnejo tako, da je oznaka sredine vrvi poravnana s srednjo črto na tleh. Na znak sodnika tekmovalci začnejo vleči vrv vsak v svojo smer in ko nasprotnika potegnejo tako, da sredinska oznaka vrvi prečka skrajno označeno črto na tleh, je ekipa zmagala. Tekmovalci si med vlečenjem ne smejo vrvi ovijati okoli telesa ali roke in ne smejo sedeti.

Štartna lista - časovnica tekmovanja:

|  |  |  |  |
| --- | --- | --- | --- |
| Čas | ekipa | proti | ekipi |
| **09:15** | OZVVS Zgornja Gorenjska | : | OZVVS Celje |
| **09:15** | OZVVS Kočevje | : | SEVER Maribor |
| **09:30** | OZVVS Krško | **:** | OZVVS Dolenjska |
| **09:30** | OZVVS Slovenska Bistrica | **:** | OZVVS Ruše |
| **09:45** | OZVVS Spodnje Savinjske doline | **:** | OZVVS Šmarje pri Jelšah |
| **09:45** | SEVER Ljubljana | **:** | OZVVS Snežnik |
| **10:00** | OZVVS Idrija - Cerkno | **:** | OZVVS Zgornjesavinjske-Zadrečke doline |
| **10:00** | OZVVS Ptuj | **:** | OZVVS Maribor |
| **10:15** | Zmagovalec dvoboja Krško : Dolenjska | **:** | OZVVS Litija - Šmartno |
| **10:15** | SEVER Celje | **:** | Zmagovalec dvoboja Slovenska Bistrica : Ruše |
| **10:30** | OZVVS Bela Krajina | **:** | Zmagovalec dvoboja Kočevje : SEVER Maribor |
| **10:30** | Zmagovalec dvoboja Zg. Gorenjska : V Celje | **:** | SEVER Pomurje |

Nadaljnji razpored bo sproti objavljen po zaključenih posameznih dvobojih na samem prizorišču.

**Če se ekipa po treh pozivih v petih minutah ne pojavi na tekmovališču, se zmaga pripiše prisotni ekipi.**

**Pikado:**

**PRIČETEK TEKMOVANJA OB 09:30 uri**

Vodja tekmovanja: Kunstelj Janez - 031 528 891

Koordinator ZVVS: Darko Mržek – 041 546 615 in Šega Stanislav – 041 884 720

Prijavljenih je 29 ekip – 116 tekmovalcev.

Ekipo sestavljajo 4 tekmovalci.

Tekmovanje bo potekalo na **elektronskih pikadih v telovadnici OŠ Dante Alighieri, Ulica oktobrske revolucije 10 v Izoli –** nasproti OŠ Vojke Šmuc.

Tekmuje se po sistemu »MASTER OUT 301«..

* Žreb razdeli ekipe v dve skupini.
* Tekmovanje poteka po dvojnem sistemu tekmovanja z 32 ekipami.
* Vsaj en predstavnik vsake ekipe mora biti stalno prisoten oziroma dosegljiv vodji tekmovanja tako, da bo tekmovanje potekalo hitro in nemoteno zaradi kratkega časa izvedbe turnirja.
* **Če se ekipa po treh pozivih v petih minutah ne pojavi na tekmovališču, se zmaga pripiše prisotni ekipi.**
* Ekipa tekmuje z nasprotno ekipo na 2 (dve) dobljeni igri**.** Prva dve igri igrata posameznika in če je rezultat 2 : 0 se igra v paru ne izvede.
* Po prvem krogu se poražene ekipe zvrstijo na levi strani v repasažu.
* Vsaka ekipa mora biti poražena dvakrat, nato izpade iz nadaljnjega tekmovanja.
* Po sprostitvi igralnih avtomatov ekipi po navodilu organizatorja igrata dve ali vse tri igre hkrati na dveh ali treh igralnih avtomatih.
* V finalu igrata zmagovalca desne in leve strani. Zmagovalec leve strani mora v finalu zmagati dvakrat, da postane zmagovalec turnirja.
* Ekipni vrstni red dobimo z upoštevanjem dvojnega sistema tekmovanja.

Štartna lista in urnik prvega in drugega kola tekmovanja:

|  |  |  |  |
| --- | --- | --- | --- |
| Čas | Ekipa | Proti | Ekipi |
| **09:15** | OZVVS Slovenska Bistrica | **:** | OZVVS Velenje |
| **09:15** | SEVER Pomurje | **:** | OZVVS Maribor |
| **09:15** | OZVVS Krško | **:** | OZVVS Celje |
| **09:15** | OZVVS Idrija - Cerkno | **:** | OZVVS Ribnica |
| **09:15** | OZVVS Kočevje | **:** | OZVVS Kranj |
| **09:15** | OZVVS Bela Krajina | **:** | OZVVS Ptuj |
| **09:15** | OZVVS Ljutomer | **:** | SEVER Maribor |
| **09:15** | OZVVS Spodnja Savinjska dolina | **:** | OZVVS Zgornja Gorenjska |
| **09:45** | OZVVS Brežice | **:** | OZVVS Dolenjska |
| **09:45** | OZVVS Šoštanj | **:** | OZVVS Snežnik |
| **09:45** | OZVVS Sevnica | **:** | SEVER Celje |
| **09:45** | OZVVS Ruše | **:** | OZVVS Gornja Radgona |
| **09:45** | OZVVS Šmarje pri Jelšah | **:** | OZVVS Zgornjesavinjske – Zadrečke doline |
| **09:45** | Zmagovalec Ljutomer : SEVER Maribor | **:** | Zmagovalec Sp. Savinjska dol.: Zgor. Gorenjska |
| **09:45** | Zmagovalec Slovenska Bistrica : Velenje | **:** | Zmagovalec SEVER Pomurje: OZVVS Maribor |
| **09:45** | Poraženec Slovenska Bistrica : Velenje | **:** | Poraženec SEVER Pomurje: OZVVS Maribor |

V naslednjih kolih igrajo še: OZVVS Murska Sobota in SEVER Ljubljana.

Nadaljnji razpored bo sproti objavljen na samem prizorišču po zaključku posameznih iger

|  |
| --- |
|  |

**Met bombe: PRIČETEK TEKMOVANJA OB 09:30 uri**

Vodja tekmovanja: Kosalec Božo - 051 610 516 in

Koordinator ZVVS: Kočevar Tone - 041 746 817

in Jerman Vinko - 031 517 773

Prijavljenih je 32 ekip – 96 tekmovalcev. Ekipo sestavljajo 3 tekmovalci.

Tekmovanje bo potekalo na pomožnem travnatem igrišču NK Izola. Sto metrov naprej od športne dvorane.

Ekipa ima svoj tekmovalni karton.

Prvi cilj je oddaljen 10 m, drugi cilj je oddaljen 15 m in tretji 20 m. Cilj je označen z dvema koncentričnima krogoma. Premer velikega kroga ja 4 m, premer malega kroga je 2 m. V sredini kroga je postavljena zastavica. Bomba, ki zadane sredinsko zastavico, se ne šteje za center, temveč šteje mesto padca bombe na tekmovalno površino – zemljo.

Vsak tekmovalec izvede dva (2) meta bombe v vsak cilj – skupaj 6 metov,. Vsak met šteje za rezultat. Ekipa uporablja bombe, ki jih pripravi organizator. Meče se z mesta – stoje in preko glave.

**VREDNOST ZADETKOV:**

|  |  |  |  |
| --- | --- | --- | --- |
|  | 1. **CILJ 10 m** | 1. **CILJ 15 m** | 1. **CILJ 20 m** |
| **VELIKI KROG – 4 m** | 3 TOČKE | 4 TOČKE | 5 TOČK |
| **MALI KROG – 2 m** | 6 TOČK | 7 TOČK | 8 TOČK |

Če pade bomba na črto se šteje točka navzgor. Sodniki imajo zastavico, s katero naznanijo start za met bombe ter označijo mesto padca bombe. Sodniki poberejo bombe, ko celotna ekipa izvede predpisano število metov in jih pripravijo za izvajanje metov naslednje ekipe.

Zmaga ekipa, ki zbere največje število točk. V primeru, da imata dve ali več ekip enako število točk, se za prva tri mesta mečejo dodatni meti po principu predhodnega tekmovanja do dokončnega rezultata. Od četrtega mesta naprej pa si ekipe mesta delijo tako, da vse ekipe z enakim številom točk dobijo število točk za prvo deljeno mesto (na primer tri ekipe, ki si razdelijo četrto mesto, vse dobijo točke za četrto mesto).

Vrstni red nastopajočih:

|  |  |  |  |  |  |
| --- | --- | --- | --- | --- | --- |
| **1** | PVD SEVER Celje | **11** | OZVVS Ruše | **21** | OZVVS Velenje |
| **2** | OZVVS Ljubljana | **12** | OZVVS Maribor | **22** | OZVVS Slovenska Bistrica |
| **3** | OZVVS Snežnik | **13** | PVD SEVER Pomurje | **23** | OZVVS Bela Krajina |
| **4** | OZVVS Šoštanj | **14** | OZVVS Lenart | **24** | OZVVS Kočevje |
| **5** | OZVVS Sevnica | **15** | OZVVS Kranj | **25** | PVD SEVER Ljubljana |
| **6** | OZVVS Celje | **16** | OZVVS Slovenska Istra | **26** | OZVVS Gornja Radgona |
| **7** | OZVVS Ribnica | **17** | PVD SEVER Maribor | **27** | OZVVS Idrija - Cerkno |
| **8** | OZVVS Zgornjesav.-Zadr | **18** | OZVVS Spodnje Savinjske dol. | **28** | PVD SEVER Koroška |
| **9** | OZVVS Ptuj | **19** | OZVVS Zgornja Gorenjska | **29** | OZVVS Dolenjska |
| **10** | OZVVS Brežice | **20** | OZVVS Krško | **30** | OZVVS Litija – Šmartno |
| **31** | PVD SEVER Spec. Enota | **32** | OZVVS Šmarje pri Jelšah |  |  |

**Pritožbena komisija:**

* Kosalec Božo predsednik športne komisije ZVVS
* Repenšek Darko predsednik športne komisije ZPVD Sever
* Vodja tekmovanja panoge v kateri je vložena pritožba

Pritožbo lahko poda vodja tekmovalne ekipe po koncu tekmovanja ali v roku 10 minut po objavi neuradnih rezultatov. Pritožba se poda pisno v sprejemni pisarni z vplačilom kavcije v znesku 50 €.

Vsi neuradni rezultati bodo objavljeni z navedbo časa objave na oglasni tabli pri **OŠ Izola.**

V primeru pozitivne rešitve pritožbe se kavcija vrne, v nasprotnem ostane v lasti organizatorja

VESELO DRUŽENJE IN OBILO USPEHA NA TEKMOVANJU!

Mag. Darko Repenšek Božo Kosalec

Predsednik športne komisije ZPVD Sever predsednik športne komisije ZVVS